Matias Tihumäki

Matias Tihumäki (s. 8. toukokuuta 2001) on suomalainen lentopalloilija. Hän on edustanut vuodesta 2020 VaLePa Sastamala Tampere -joukkuetta ja on voittanut heidän riveissään kaksi Suomen-mestaruutta. Tihumäen pelipaikka on hakkuri ja hänen pelinumeronsa oli 5# kaudella 2021–2022. Nuoreksi lupaukseksi kutsutun pelaajan läpimurtokausi oli vuonna 2021–2022, jolloin hän auttoi joukkuettaan VaLePa etenkin pudotuspeleissä  varmistamaan viidennen peräkkäisen Suomen mestaruuden

Ura 
Matias Tihumäki on kotoisin Huittisista ja aloitti lentopallon FC-57 -junioreissa Harri Alakosken ja Jarno Tervaportin valmennuksessa. Sen jälkeen juniorivuosinaan hän siirtyi Jukka Tapion valmennukseen VaLePaan. Kuortaneen urheilulukiossa opiskellessaan Tihumäki oli Kuortaneen valmennuskeskuksen joukkueessa, joka on miesten 1-sarjassa. VaLePa hankki hänet takaisin toiseksi hakkuriksi kaudeksi 2020–2021 ja Tihumäki pelasi ensimmäisen pelinsä Mestaruusliigassa 17. lokakuuta 2020, kun vastassa oli Karelian Hurmos. Kausi päättyi VaLePalla Suomen mestaruuteen. Tihumäki jatkoi kaudella 2021–2022 VaLePassa ja suoritti samalla asevelvollisuuden puolustusvoimien urheilukoulussa. Kauden päätteeksi hän voitti jo toisen Suomen mestaruuden joukkueensa kanssa.

Maajoukkue 
Tihumäki on edustanut Suomea U17-poikien Euroopan mestaruuskisoissa 2017 ja U18-poikien Euroopan mestaruuskisoissa yhteensä viidessä ottelussa (26 erää). Lisäksi hän oli nimettynä U20-poikien Euroopan mestaruuskisoihin matkanneessa joukkueessa 2018. Yhteensä hän on nuorten arvokisoissa tehnyt 92 pistettä. Kaikissa Euroopan lentopalloliitto CEV:n alaisissa kilpailuissa Tihumäki on pelannut 17 ottelua ja tehnyt yhteensä 95 pistettä. Aamulehti spekuloikin olisiko menestyksekkään pudotuspelikevään 2022 myötä nuorelle lupaukselle kutsu miesten maajoukkueeseen.

Saavutukset ja tilastot 
 Suomen Cupin voitto 2020
 Suomen mestaruus 2021
 Suomen mestaruus 2022

Lähteet 
 Miesten pelaajarekisteri 2021-2022 - Mestaruusliiga
 Nuori hakkuri Matias Tihumäki loisti VaLePan ylivoimaisessa voitossa - lentopalloinfo
 JIRI HÄNNINEN VALEPAAN - KARJARINTA JA TIHUMÄKI JATKAVAT - VaLePa
 VaLePa valmiina uuteen kauteen - luvassa "Prinssin" paluu ja paikallisia passareita - Alueviesti
 Alueemme kevään uudet ylioppilaat 2021 - J-Pnews
 CEV-cup Matias Tihumaki profile
 2017 CEV U17 Volleyball European Championship Men statistics
 2018 CEV U18 Volleyball European Championship Men statistics
 2018 CEV U20 Volleyball European Championship Men Team Finland
 VaLePan huikea hakkurihistoria ei hirvitä kevään komeettaa - Matias Tihumäki valtasi vaativan paikan loppukaudesta - Aamulehti
 Pelaajatilastot Mestaruusliiga 2020/2021 Miehet
 Joukkueen pelaajatilastot VaLePa Mestaruusliiga Play-off 2020/2021 Miehet
 Pelaajatilastot Mestaruusliiga 2021/2022 Miehet
 Pelaajatilastot Mestarrusliiga Play-off 2021/2022 Miehet

Elävät henkilöt
Vuonna 2001 syntyneet
Suomalaiset lentopalloilijat